ΕΛΛΗΝΙΚΗ ΑΣΤΡΟΝΟΜΙΚΗ ΕΤΑΙΡΕΙΑ (ΕΛ.ΑΣ.ΕΤ.)
Πρόεδρος: Καθηγήτρια Δέσποινα Χατζηδημητρίου
Τμήμα Φυσικής, Εθνικό και Καποδιστριακό Πανεπιστήμιο  Αθηνών
Πανεπιστημιούπολη, 157 84 Ζωγράφου, Αθήνα
Τηλέφωνο: 210-727-6721

Πρακτικά 14ης συνέλευσης του Δ.Σ. της ΕΛ.ΑΣ.ΕΤ. περιόδου 2024-2026
της Δευτέρας 22ης Ιουνίου 2026
Υπεύθυνη Πρακτικών: Μ. Πετροπούλου

Συνήλθε σήμερα και ώρα 11:00 μέσω τηλεδιάσκεψης το Δ.Σ. της Εταιρείας προκειμένου να εξετάσει τα παρακάτω θέματα:

Παρόντες: Η Πρόεδρος Δέσποινα Χατζηδημητρίου και τα μέλη του Δ.Σ. (αλφαβητικά) Ιωάννης Αντωνιάδης, Βασίλης Αρχοντής, Ιωάννης Γκόλιας, Γεώργιος Μπαλάσης, Αθανάσιος Παπαϊωάννου, Μαρία Πετροπούλου. 

Θέμα (1) Αξιολόγηση αιτήσεων για travel grants:  Η Γραμματέας ενημέρωσε το Δ.Σ. για τις αιτήσεις αιτήσεις που κατατέθηκαν από έκτακτα μέλη προς χρηματική υποστήριξη για συμμετοχή τους σε συνέδρια κατά την περίοδο Ιουλίου – Δεκεμβρίου 2026. Το Δ.Σ. αξιολόγησε τις αιτήσεις λαμβάνοντας υπόψη διάφορα κριτήρια, όπως τις πηγές χρηματοδότησης των διδακτορικών σπουδών, το στάδιο των διδακτορικών σπουδών, και τη γεωγραφική κατανομή των υποψηφίων. Το Δ.Σ. ενέκρινε και τις τέσσερις (4) αιτήσεις που κατατέθηκαν. Η χορηγία ανέρχεται στο τελικό ποσό των 1,583.00 Ευρώ. Το Δ.Σ. εξουσιοδότησε την Γραμματέα να ανακοινώσει τα αποτελέσματα στους αιτούντες μέσω email.
  
Θέμα (2) Αποδοχή Χορηγίας:  Ο Ταμίας ενημέρωσε το Δ.Σ. για την έγκριση από το Εθνικό Αστεροσκοπείο Αθηνών Χορηγίας ύψους 500€ πλέον ΦΠΑ του ΙΑΑΔΕΤ (Ινστιτούτου Αστρονομίας, Αστροφυσικής, Διαστημικών Εφαρμογών και Τηλεσκόπησης) για τις ανάγκες του 6ου Θερινού Σχολείου της Ελληνικής Αστρονομικής Εταιρείας.

